Kristinna Lønfeldt Larsen krydser dagligt Th. Sauers vej i Aalborg for at komme i parken med sin søn. Men som oftest når hun og barnevognen kun halvvejs gennem krydset, inden det grønne lys bliver rødt. - Det er da farligt, at man ikke kan nå over vejen, siger hun. Men det er der mange, der ikke kan. Hos Dansk Fodgænger Forbund oplever man trafikkrydsene i dag indrettes til fordel for bilisterne i stedet for fodgængerne. - Der er ingen tvivl om, at flere og flere kryds bliver indrettet, så bilisterne skal vente kortere og kortere tid. Og det vil sige, at man skal have ryddet fodgængerfelterne hurtigt. Og det betyder, at fodgængerne får kortere tid. Det siger forbundets formand Mikael Le Dous.

Opsummering:
Fodgængere kan ikke nå over vejen, inden lyset skifter til rødt, oplyser DR Nordjylland.